Ehdotus neuvoston asetus puoltavaa lausuntoa koskevaa menettelyä noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta /* KOM/2001/0789 lopull. - AVC 2001/0313 */



Virallinen lehti nro 075 E , 26/03/2002 s. 0383 - 0384



Ehdotus NEUVOSTON ASETUS puoltavaa lausuntoa koskevaa menettelyä noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta (komission esittämä) PERUSTELUT Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyllä neuvoston päätöksellä 1999/468/EY [1] kumottiin 13 päivänä heinäkuuta 1987 tehty päätös 87/373/ETY. [1] EYVL L 184, 17.7.1999, s. 23. Päätöstä 1999/468/EY koskevassa neuvoston ja komission lausumassa N:o 2 todetaan, että neuvosto ja komissio ovat yhtä mieltä siitä, että komissiota päätöksen 87/373/ETY mukaisesti täytäntöönpanovallan käytössä avustavia komiteoita koskevia säännöksiä olisi mukautettava, jotta ne saataisiin päätöksen 1999/468/EY 3, 4 ja 5 artiklan mukaisiksi. Yhteisessä lausumassa todetaan, että tyyppien I, II a, II b, III a ja III b mukaiset menettelyt mukautetaan automaattisesti, kun taas suojamenettelyjen muuttaminen on suoritettava tapauskohtaisesti. Tämä asetus ei vaikuta muutettujen säädösten aineellisoikeudellisiin säännöksiin eikä niiden soveltamiseen. Tämä asetus, jonka tarkoituksena on komitean perustamista koskevien säädösten ja komiteoihin viittaavien säädösten saattaminen edellä mainitun päätöksen mukaiseksi, ei vaikuta komiteoiden luonteeseen, josta on säädetty perussäädöksessä. Tätä asetusta ei sovelleta säädöksiin, jotka on jo saatettu edellä mainitun päätöksen mukaisiksi perussäädöstä muuttavalla säädöksellä. Asetus ei rajoita neuvoston päätöksen 1999/468/EY voimaantulopäivästä eli 18 päivästä heinäkuuta 1999 lähtien esitettyjä komission ehdotuksia säädöksiksi, joilla muutetaan perussäädöstä. Tätä asetusta sovelletaan säädöksiin, jotka ovat edelleen voimassa tämän asetuksen voimaantulohetkellä. 2001/0313 (AVC) Ehdotus NEUVOSTON ASETUS puoltavaa lausuntoa koskevaa menettelyä noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 161 artiklan, ottaa huomioon komission ehdotuksen [2], [2] ottaa huomioon Euroopan parlamentin puoltavan lausunnon [3], [3] ottaa huomioon talous- ja sosiaalikomitean lausunnon [4], [4] ottaa huomioon alueiden komitean lausunnon [5], [5] sekä katsoo seuraavaa: 1) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyllä neuvoston päätöksellä 1999/468/EY [6] korvattiin päätös 87/373/ETY [7]. [6] EYVL L 184, 17.7.1999, s. 23. [7] EYVL L 197, 18.7.1987, s. 33. 2) Päätöstä 1999/468/EY koskevan neuvoston ja komission yhteisen lausuman [8] mukaisesti on syytä mukauttaa säännöksiä, jotka koskevat komissiota päätöksen 87/373/ETY mukaisesti täytäntöönpanovallan käytössä avustavia komiteoita, jotta säännökset saataisiin päätöksen 1999/468/EY 3, 4 ja 5 artiklan säännösten mukaisiksi. [8] EYVL C 203, 17.7.1999, s. 1. 3) Mainitussa lausumassa ilmoitetaan komiteamenettelyiden mukauttamista koskevat yksityiskohtaiset säännöt, ja niiden mukaan mukauttaminen on automaattista, kun se ei vaikuta perussäädöksessä säädettyyn komitean luonteeseen. 4) Mukautettavissa säännöksissä vahvistettujen määräaikojen on pysyttävä voimassa. Niissä tapauksissa, joissa ei ole säädetty täytäntöönpanotoimien päättämisen tarkasta määräajasta, määräaika on syytä vahvistaa kolmeksi kuukaudeksi. 5) Tämän vuoksi on syytä korvata säädöksien säännökset, joissa säädetään päätöksessä 87/373/ETY vahvistetun komiteamenettelyn I käyttämisestä, säännöksillä, joissa viitataan päätöksen 1999/468/EY 3 artiklassa vahvistettuun neuvoa-antavaan menettelyyn. 6) Säädöksien säännökset, joissa säädetään päätöksessä 87/373/ETY vahvistettujen komiteamenettelyjen II a ja II b käyttämisestä, on korvattava säännöksillä, joissa viitataan päätöksen 1999/468/EY 4 artiklassa vahvistettuun hallintomenettelyyn, ON ANTANUT TÄMÄN ASETUKSEN: 1 artikla Neuvoa-antavan menettelyn osalta liitteissä tarkoitettua säädöstä muutetaan liitteen I mukaisesti. 2 artikla Hallintomenettelyn osalta liitteissä tarkoitettua säädöstä muutetaan liitteen II mukaisesti. 3 artikla Viittauksia liitteissä mainitun säädöksen säännöksiin pidetään viittauksina kyseisiin säännöksiin sellaisina, kuin ne ovat muutettuina tällä asetuksella. 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä . Neuvoston puolesta Puheenjohtaja LIITE I Neuvoa-antava menettely Neuvoston asetus (EY) N:o 1260/1999, annettu 21 päivänä kesäkuuta 1999, rakennerahastoja koskevista yleisistä säännöksistä (EYVL L 161, 26.6.1999, s. 1). Korvataan 47 artiklan 2 kohta seuraavasti: "2. Edellä 1 kohdan a, c ja d alakohdassa mainittujen komiteoiden käyttäessä vastaavasti 48, 50 ja 51 artiklan mukaista neuvoa-antavan komitean toimivaltaa sovelletaan päätöksen 1999/486/EY 3 artiklassa säädettyä menettelyä ja otetaan huomioon mainitun päätöksen 7 artikla." LIITE II Hallintomenettely Neuvoston asetus (EY) N:o 1260/1999, annettu 21 päivänä kesäkuuta 1999, rakennerahastoja koskevista yleisistä säännöksistä (EYVL L 161, 26.6.1999, s. 1). Korvataan 47 artiklan 3 kohta seuraavasti: "3. Edellä 1 kohdan a, c ja d alakohdassa mainittujen komiteoiden käyttäessä vastaavasti 48, 50 ja 51 artiklan mukaista hallintokomitean toimivaltaa sovelletaan päätöksen 1999/486/EY 4 artiklassa säädettyä menettelyä ja otetaan huomioon mainitun päätöksen 7 artikla. Päätöksen 1999/468/EY 4 artiklan 3 kohdassa säädetty määräaika on yksi kuukausi."